Alguses võttis loomulikult veidi aega, et harjuda kõigi uute süsteemidega - kuidas töötunde kirja panna, dokumente salvestada, e-kirju vastu võtta ja saata, aga samas oli kõik ülimalt põnev. Tark & Co's, kus olen olnud kaks aastat, on kõik süsteemid samuti olemas, kuid Butzel'is on need teistsugused, keerulisemad ja mastaapsemad. Väga meeldiv üllatus oli, et sain oma  kabineti, nagu kõigil advokaatidel. Isegi sellise, mille aknast paistis jõgi. Tore oli ka, et praktiliselt kogu aeg oli sisustatud - tööpäevad olid tihti pikad, pärast tööd toimusid samuti erinevad üritused hoki- ja korvpallimängudest networking-ürituste ja kontsertideni välja.